stanford-oval/wikipedia huggingface dataset:
אסי דייוויס
פרסים ומועמדויות > קולנוע וטלוויזיה

| שנה | פרס | קטגוריה | עבור | תוצאה |
| --- | --- | --- | --- | --- |
| 1995 | פרסי מכון הקולנוע האוסטרלי | השחקנית הטובה ביותר בתפקיד משנה | הקשוחים והמצחיקים | מועמדות |
| 2000 | פרסי מכון הקולנוע האוסטרלי | השחקנית הטובה ביותר בסרט טלוויזיה או מיני-סדרה | Halifax f.p.: The Spider and The Fly | מועמדות |
| 2003 | פרסי מכון הקולנוע האוסטרלי | השחקנית הטובה ביותר בתפקיד משנה או תפקיד אורח בדרמה או בקומדיה טלוויזיונית | After The Deluge | זכייה |
| 2006 | Screamfest Horror Film Festival | Festival Trophy | Isolation | זכייה |
| 2011 | חוג מבקרי הקולנוע של אוסטרליה | שחקנית המשנה הטובה ביותר | South Solitary | זכייה |
| 2012 | פרסי AACTA | השחקנית הראשית הטובה ביותר | Cloudstreet | מועמדות |
| 2012 | פרסי ASTRA | הופעה מצטיינת של שחקנית | Cloudstreet | מועמדות |
| 2012 | פרסי לוגי | השחקנית המצטיינת ביותר | הסטירה | מועמדות |
| 2012 | חוג מבקרי הקולנוע של אוסטרליה | השחקנית הטובה ביותר – תפקיד משנה | Burning Man | מועמדות |
| 2013 | פרסי AACTA | שחקנית המשנה הטובה ביותר | Burning Man | מועמדות |
| 2013 | פרסי AACTA | שחקנית ראשית הטובה ביותר בדרמה טלוויזיונית | Miss Fisher's Murder Mysteries | מועמדות |
| 2014 | פרסי לוגי | השחקנית הפופולרית ביותר | Miss Fisher's Murder Mysteries | מועמדות |
| 2014 | Puchon International Fantastic Film Festival | השחקנית הטובה ביותר | באבאדוק | זכייה |
| 2014 | Sitges Film Festival | השחקנית הטובה ביותר | באבאדוק | זכייה |
| 2014 | Toronto After Dark Film Festival | השחקנית הטובה ביותר | באבאדוק | זכייה |
| 2014 | פרסי AACTA | השחקנית הראשית הטובה ביותר | באבאדוק | מועמדות |
| 2014 | איגוד מבקרי הקולנוע של דטרויט | השחקנית הטובה ביותר | באבאדוק | מועמדות |
| 2014 | איגוד מבקרי הקולנוע של יוסטון | השחקנית הטובה ביותר | באבאדוק | מועמדות |
| 2014 | איגוד מבקרי הקולנוע אונליין | השחקנית הטובה ביותר | באבאדוק | מועמדות |
| 2014 | חוג מבקרי הקולנוע של סן פרנסיסקו | השחקנית הטובה ביותר | באבאדוק | מועמדות |
| 2014 | Alliance of Women Film Journalists | הופעת הפריצה הטובה ביותר | באבאדוק | מועמדות |
| 2014 | Village Voice Film Poll | השחקנית הטובה ביותר | באבאדוק | מקום שלישי |
| 2015 | פרס סאטורן | השחקנית הטובה ביותר | באבאדוק | מועמדות |
| 2015 | פרסי אמפייר | השחקנית החדשה הטובה ביותר | באבאדוק | מועמדות |
| 2015 | פרסי Fangoria Chainsaw | השחקנית הראשית הטובה ביותר | באבאדוק | זכייה |
| 2015 | פרס AACTA הבין-לאומי | השחקנית הטובה ביותר | באבאדוק | מועמדות |
| 2015 | פרסי דוריאן | ההופעה הקולנועית של השנה – שחקנית | באבאדוק | מועמדות |
| 2016 | פרסי לוגי | Gold Logie | Miss Fisher's Murder Mysteries | מועמדות |
| 2016 | פרסי לוגי | השחקנית הטובה ביותר | Miss Fisher's Murder Mysteries | מועמדות |
| 2016 | פרסי לוגי | השחקנית המצטיינת ביותר | Miss Fisher's Murder Mysteries | מועמדות |
פרסים ומועמדויות > תיאטרון

| שנה | פרס | קטגוריה | עבור | תוצאה |
| --- | --- | --- | --- | --- |
| 2002 | פרסי הלפמן | השחקנית הטובה ביותר במחזה | The School for Scandal | מועמדות |
| 2003 | פרס אוליבייה | ההופעה הטובה ביותר בתפקיד משנה | חשמלית ושמה תשוקה | זכייה |
| 2004 | פרס טוני | השחקנית הטובה ביותר במחזה | Jumpers | מועמדות |
הערות שוליים

1 2  "True crime as a spectator sport" by Bryce Hallett, The Sydney Morning Herald, 11 December 2009
↑  Peter Gotting,"Big screen dreaming", The Sydney Morning Herald, 17 March 2004.
↑  "Essie Davis". www.ausstage.edu.au. נבדק ב-2016-05-27.
↑  "The Face: Essie Davies" by Michael Davis, The Australian, 6 September 2008
↑  Production details  for Cat on a Hot Tin Roof, Melbourne Theatre Company; accessed 10 October 2014.
↑  About The Tasmanian Theatre Company, tastheatre.com; accessed 10 October 2014.
↑  Mr. Babadook Speaks!
↑  Robinson, Joanna (11 בספטמבר 2015). "Game of Thrones Casts Babadook Star Essie Davis to Play Queen Cersei ... Kinda [Updated]". Vanity Fair Hollywood. נבדק ב-23 באוגוסט 2016. {{cite web}}:  (עזרה)
↑  Bradley, Laura (13 ביוני 2016). "Two More Game of Thrones Actors Just Joined Starz's The White Queen Follow-Up". Vanity Fair. נבדק ב-30 בדצמבר 2016. For those who already dearly miss Essie Davis as Lady Crane, who got assassinated in the show's most recent installment, great news: you’ll soon see her again in The White Princess. {{cite web}}:  (עזרה)
↑  "White Princess, Starz". Coming Soon. Early Word. 7 בינואר 2017. נבדק ב-16 בינואר 2017. The trailer has just been released for the TV series adaptation of Philippa Gregory's White Queen, set to air on the STARZ channel some time in 2017. {{cite web}}:  (עזרה)
↑  Karl Quinn,"Lunch with Essie Davis", The Sydney Morning Herald, 12 March 2012.
| --- | --- |
בקרת זהויות :  NLI: 987007315744005171  PLWABN: 9811781031805606  BNE: XX4806983  BnF: cb14169523b (data)  GND: 1077796315  ISNI: 0000 0004 2339 9560  LCCN: no2005009555  MusicBrainz: 36a8d3af-a3a8-4e6e-8e2c-1b03e4a9850e  NKC: xx0150523  NLA: 68381303  NLK: KAC2020O7212  NTA: 300359101  SNAC: w67j7b1r  SUDOC: 172551501  Trove: 1673260  VIAF: 250218377   WorldCat (עם VIAF): 250218377
אלישע אבינר

| --- | --- |

הרב אלישע אבינר בשמחת בית השואבה במרכז הרב
 לידה:  1954 (בן 71 בערך) 
 מדינה:  ישראל 
 מקום פעילות:  ישיבת ברכת משה במעלה אדומים
 השתייכות:  ציונות דתית
 תחומי עיסוק:  חינוך
 רבותיו:  הרב צבי יהודה הכהן קוק, הרב שאול ישראלי, הרב אברהם אלקנה כהנא שפירא
 חיבוריו:  ראו פסקה
 
 תפקידים נוספים:  רב קהילה במעלה אדומים, מנהל חינוכי של "לב אבות", לשעבר חבר הנהלה בעמותת צהר
 
הרב אלישע זושא הכהן אבינר (במקור: לָנְגֵנַאוָאר. נולד ב-1954) הוא ראש הכולל בישיבת ברכת משה במעלה אדומים ורב קהילת מצפה נבו בעיר.
קורות חייו

נולד בצרפת בשם אלישע זושא לנגנאואר, לזאב הכהן ולדבורה לנגנאואר.
בגיל 6 התייתם מאביו. בגיל 14 בעקבות בקשת אחיו הרב שלמה אבינר עלה לישראל ולמד בישיבת נתיב מאיר. מגיל 18 עד 28 למד בישיבת מרכז הרב אצל הרב צבי יהודה הכהן קוק. בהיותו בישיבה היה עורכו העיקרי של הספר "מאמרי הראיה", שבו קובצו מאמרים של הראי"ה קוק שנדפסו, בעיקר בחייו, בכתבי עת שונים. למד גם אצל הרב שאול ישראלי והרב אברהם שפירא.
משנת 1982 מלמד הרב אבינר בישיבת ברכת משה במעלה אדומים. בתחילה לימד גמרא ולאחר מכן עבר ללמד לקראת מבחני סמיכה לרבנות. הוא מעביר גם שיעורים בכתבי הראי"ה ושיחות כלליות. הרב אבינר משמש גם כרב קהילת פני שמואל במעלה אדומים. היה פעיל בעמותת צהר ובעבר היה אף חבר הנהלה בארגון. במשך שנים לימד אמונה בישיבת מרכז הרב. מלווה את פרויקט לימוד האמונה היומי "בשביל הנשמה".
הרב אלישע אבינר משמש כמנהלו החינוכי של "לב אבות", קו חם ואתר אינטרנט שנועדו לייעץ להורים בנושאי חינוך מתבגרים. הוא כותב בקביעות מאמרים בנושא חינוך בעלון פרשת השבוע "באהבה ובאמונה" ומשדר תוכנית שבועית העוסקת בחינוך ברדיו גלי ישראל.
יזם את תפילת שחרית המרכזית המתקיימת בכותל המערבי ביום ירושלים בהשתתפות אלפים רבים מבני הישיבות בציונות הדתית, וכן רבים מרבניה.
חיים אישיים

נשוי לשרה לבית אטיק, מתגורר במעלה אדומים בסמוך לישיבה. לזוג עשרה ילדים. ביניהם:
הרב אוריאל זאב - ראש ישיבה קטנה מורשה. וחתנו של מוסא ברלין.
הרב יהודה - ר"מ בישיבת ההסדר בתקוע.
הרב משה מאיר - ראש כולל דיינות בישיבת בית אל.
הרב נריה - ר"מ בישיבה קטנה שלום בניך.
הרב ידידיה - ר"מ בישיבה התיכונית שפע מקור חיים.
הרב נחמיה - ר"מ בישיבה התיכונית אלון מורה.
אחיו, הרב שלמה אבינר, הוא נשיא ישיבת עטרת ירושלים.
ספריו

מאמרי הראיה א (עריכה, בשיתוף עם הרב דוד לנדאו).
מאמרי הראיה ב (עריכה; יצא אחר כך בכרך משותף עם כרך א).
אמונת החינוך, ירושלים, תשס"א
פרקי מבוא בדמוקרטיה יהודית
כללי הספקות
שיבוט גנטי - מבט תורני
לב בנים, ירושלים, תשס"ו
אמונת החינוך ארבעה כרכים, מעלה אדומים ה'תשפ"ב:
ילדים ומתבגרים (א-ב)
הוראה ומערכת החינוך
פנאי, חברה ומועדי השנה
דור תהפוכות, מעלה אדומים התשפ"ג
הערות שוליים

↑  הרב אלישע אבינר הזכיר זאת בשיחה בישיבת ברכת משה בשמחת תורה תשע"ט
↑  אתר הקהילה
↑  דביר עמר, הרב אוריאל אבינר מונה לראש ישיבת מורשה, באתר ערוץ 7, ‏כ"ט בתמוז ה'תשפ"ג
| --- | --- |
בקרת זהויות :  NLI: 987007304467505171  LCCN: no2001101131  VIAF: 14429497   WorldCat (עם VIAF): 14429497
אייסה גרמן

| --- | --- |
אין תמונה חופשית
 לידה:  27 בדצמבר 1997 (בן 27) 
 מדינה:  ארצות הברית 
 פרופיל ב-IMDb
 
אייסה גרמן (באנגלית: Asa Germann; נולד 14 בדצמבר 1997), הוא שחקן אמריקאי.
ביוגרפיה

גרמן הוא בנם של השחקנים כריסטין מוראד וגרג גרמן, ששיחק תפקידים ראשיים בסדרות בהן "אלי מקביל" "האנטומיה של גריי".
קריירה

גרמן החל את הקריירה שלו על הבמה בלוס אנג'לס, והופיע בהפקות תיאטרון רבות בהן Suburbia", "This is Our Youth", Orphans", ו"המעיל האדום".
בשנת 2020 הופיע גרמן בסרט הקצר "שני ילדים קטנים" בבימויו של פרבוד חושטינת.
בשנת 2022 הופיע גרמן בסדרת הטלוויזיה "דאהמר - מפלצת: סיפורו של ג'פרי דאהמר", ובסרט הקצר "קוויאר".
במאי 2022, הוא לוהק לתפקיד ראשי בסדרת גיבורי העל "דור ה-V" לצד ג'אז סינקלייר ולונדון ת'ור. הוא התאמן עם הפעלולנים ובמהלך הפקת העונה הראשונה הוא שבר את היד. הוא חזר לשחק את התפקיד בעונה הרביעית של "הבנים", לפני העונה השנייה של סדרת הטלוויזיה "דור ה-V".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | שני ילדים קטנים |  | סרט קצר |
| 2022 | קוויאר |  | סרט קצר |
| 2026 | צעקה 7 |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2022 | דאהמר - מפלצת: סיפורו של ג'פרי דאהמר | ספורטאי בלונדיני | פרק: "Doin' a Dahmer" |
| 2023–הווה | דור ה-V | סם ריורדן | תפקיד ראשי |
| 2024–הווה | הבנים | סם ריורדן | פרקים: "Beware the Jabberwock, My Son", "Season Four Finale" |
הערות שוליים

↑  Sanusi, Victoria (13 באוקטובר 2023). "Here's Where You've Seen The Cast Of Prime Video's Gen V Before". Huffington Post. נבדק ב-22 בדצמבר 2023. {{cite web}}:  (עזרה)
↑  Romano, Nick (9 במאי 2022). "The Boys college-set spin-off officially starts production with new cast members". Entertainment Weekly. נבדק ב-22 בדצמבר 2023. {{cite web}}:  (עזרה)
↑  "Farbod Khoshtinat's LGBT Film 'Two Little Boys' Focuses On A Closeted Boy Who Chooses Violence Over Truth". Curve Mag. 21 בספטמבר 2020. נבדק ב-22 בדצמבר 2023. {{cite web}}:  (עזרה)
↑  Hibbs, James (29 בספטמבר 2023). "Meet the cast of The Boys spin-off series Gen V". Radio Times. נבדק ב-22 בדצמבר 2023. {{cite web}}:  (עזרה)
↑  Massoto, Erick (15 ביולי 2022). "'The Boys' College Spinoff Series Reveals a Title for a New Generation". Collider. נבדק ב-22 בדצמבר 2023. {{cite web}}:  (עזרה)
↑  Del Rosario, Alexandra (9 במאי 2022). "London Thor To Replace Reina Hardesty In Prime Video's 'The Boys' Spinoff; Derek Luh, Asa Germann & Shelley Conn Join Cast". Deadline Hollywood. נבדק ב-22 בדצמבר 2023. {{cite web}}:  (עזרה)
↑  Hibbs, James (15 ביולי 2022). "The Boys college spin-off Gen V announces cast". Radio Times. נבדק ב-22 בדצמבר 2023. {{cite web}}:  (עזרה)
↑  Radish, Christina (23 בדצמבר 2023). "This 'Gen V' Cast Member Hopes to Return in Season 2". Collider. נבדק ב-22 בדצמבר 2023. {{cite web}}:  (עזרה)
↑  Sarrubba, Stefania (9 בנובמבר 2023). "The Boys confirm Gen V characters' return in teaser video". Digital Spy. נבדק ב-22 בדצמבר 2023. {{cite web}}:  (עזרה)
ליאור טל

ליאור טל
ליאור טל שדה (נולד ב-7 בנובמבר 1975) הוא מחבר הספר "מה למעלה מה למטה" (כרמל, 2022) ויוצר ומגיש ההסכת היומי של בית אבי חי: מקור להשראה. בעבר הגיש וערך את הפודקאסט "קולות של רוח" בגלצ. טל שדה הוא הוגה, איש חינוך, פובליציסט ופעיל חברתי ופוליטי. בעברו כיהן כמנכ"ל שותף של המכון הדמוקרטי, כסמנכ"ל תוכן וראש בית המדרש בקולות, שם הוא הנחה וליווה קבוצות של סוכני שינוי ומנהיגים בכירים בישראל, וכראש המכינה הקדם צבאית בינה. טל שדה פרסם מאמרים רבים בעיתונות, כתבי עת וספרים והוא משמש מרצה אורח במגוון ארגונים ובהם צה"ל.
ביוגרפיה

ליאור טל למד בתיכון אמי"ת גוש דן בכיתה יחד עם רועי קליין ונעם יעקובסון, אצל המורים (והפרופסורים לעתיד) גידי ספיר ומשה הלינגר. במסגרת שירותו הצבאי שירת כלוחם בחטיבת גבעתי ובאוגדת עזה.
בשנים 2003–2005 ניהל את תנועת נוער מרצ והיה חבר בוועידת מרצ. בשנת 2006 עמד בראש מטה הבחירות של צביה גרינפילד בהתמודדות לרשימת המפלגה לכנסת ה-17, בה נבחרה למקום השישי. באותה שנה נבחר טל להנהלת המפלגה הארצית. טל נאבק בתוך מרצ כנגד מגמות של הקצנה פוסט-ציונית ואנטי-דתית. מאז בחירתה הראשונה של זהבה גלאון לתפקיד היו"ר בשנת 2012 הפסיק לפעול במוסדות המפלגה.
בשנת 2005 הקים רשת קהילות לומדות ומתנדבות בשם "זהות", במסגרת הרשת נפגשו עשרות צעירים חילוניים לערבי לימוד שבועיים ועסקו בעשייה חברתית. באותה שנה היה מעורב בהקמת "הישיבה החילונית" של בינה שבה לומדים מאות צעירים חילוניים יהדות מנקודת מבט פלורליסטית וחילונית ובמקביל עוסקים בעשייה חברתית במספר שכונות בדרום תל אביב.
בשנת 2008 קיבל על עצמו לעמוד בראש מכינת בינה, שחניכיה לומדים יהדות ומגוון נושאים הקשורים בחברה הישראלית, פעילים חברתית בשכונות דרום תל אביב וחיים בקבוצות שיתופיות.
בשנת 2015, לאחר שש שנים בראשות המכינה, עבר לעמוד בראש בית המדרש של קולות ומונה לסמנכ"ל התוכן של הארגון.
בשנת 2017 הוביל מאבק מוצלח כנגד החלטה של רשות הטבע והגנים לצנזר מידע מדעי במערת הנטיפים ואתרים נוספים בשל לחץ של ציבור חרדי. טל שטייל במערה חשד שמסתירים את גילה במכוון, שוחח עם איש צוות שהודה בפניו שכך הדבר, פרסם פוסט בעניין אשר הפך ויראלי ברשת הפייסבוק וסוקר בשורה של אמצעי תקשורת. לבסוף הוציאה רשות הטבע והגנים הודעה רשמית בדף הפייסבוק שלה בזו הלשון: "המנכ"ל הנחה את האתר לבחון את כלל אמצעי ההסברה כך שיתאימו לאמת המדעית".
בשנת 2021 הצטרף כעמית "בית יוצר ישראלי", מיזם המבקש להציע חשיבה מחדש על סוגיות הליבה של ישראל, חשיבה שיכולה להתקבל על דעת רוב ריאלי ומוצק של אזרחי ישראל. קבוצת העמיתים של בית היוצר כוללת אנשי ונשות רוח, חינוך ומעש מגוונים בראשות שר החינוך לשעבר הרב שי פירון. בשנת 2023 כתבו עמיתי בית יוצר ישראלי את הספר: "#יהודיתדמוקרטית - יוצרים שביל זהב ישראלי" (עורכים: אריאל פיקאר ויעל גוראון, חברי הקבוצה). טל שדה כתב את הפרק: "מהכרעת הרוב לשותפות: עקרונות לשיתוף פעולה צודק במדינה יהודית ודמוקרטית".
בינואר 2022 מונה למנכ"ל שותף של המכון הדמוקרטי (לשעבר: המכון לחינוך דמוקרטי), עמותה שעוסקת מאז 1998 בהכנסת ממדים של דיאלוג, השתתפות, אחריות הדדית ומעורבות חברתית למערכות בשלטון המקומי, בחינוך ובארגונים בכלל, מטפחת מנהיגות דמוקרטית על בסיס ערכים אלה ומפעילה רשת פעילות ופעילים בתחום. המכון גם שותף בהכשרת מורים באמצעות מסלולים ייחודיים במכללת סמינר הקיבוצים ובמכללת קיי, מוביל את תוכנית 'חלוץ חינוכי' המכשירה מנהיגות חינוכית ועתודה ניהולית בשדה החינוך בכל הארץ ובייחוד בפריפריה החברתית, ופועל בשותפות עם עשרות רשויות בארץ סביב פרויקטים בתחום החינוך, שיתוף ציבור ודמוקרטיזציה של מערכות. באמצע 2023 הודיע על עזיבת התפקיד בשל התמודדות עם מחלה.
טל שדה פרסם עשרות רבות של מאמרים בעיתונות הכתובה והאינטרנטית, מסות שלו פורסמו בספרים וכתבי עת והוא השתתף בשורה של תוכניות טלוויזיה ורדיו ומספר פעמים במדור "דיבור" של רשת13. בפברואר 2019 החל לערוך ולהגיש את הפודקאסט "קולות של רוח" בגלי צה"ל, במרץ 2022 ראה אור ספרו "מה למעלה מה למטה". ביוני 2024 החל להגיש הסכת יומי בשם "מקור להשראה" במסגרת ההסכתים של בית אבי חי.
טל הוא בעל תואר ראשון במדע המדינה מאוניברסיטת תל אביב ותואר שני במינהל ציבורי מאוניברסיטת בר-אילן.
הספר "מה למעלה מה למטה"

במרץ 2022 ראה אור ספרו של טל שדה, "מה למעלה מה למטה" בסדרת 'פרשנות ותרבות' של הוצאת כרמל בעריכתו של פרופ' אבי שגיא. הספר מציג את עיקרי הגותו של טל שדה במגוון תחומים ומבוסס על מאמרים ושיחות שפרסם במהלך השנים בעיבוד מחודש. מקור כותרת הספר במשנה שאוסרת לשאול "מה למעלה מה למטה". המחבר מסביר בפרק הפתיחה לספרו שמשפט זה התגלגל עד לשיר הנדנדה הידוע של ביאליק שהעז לשאול שאלות אלו ואף להשיב "רק אני, אני ואתה".
בשער הראשון של הספר מציג המחבר תפיסה שהוא מכנה "הומניזם מלא", הומניזם הכולל צדק וחמלה ושואף ליחסי אהבה, ומפגיש אותה ל"דיאלוג אוהב" עם היהדות כתרבות. מעבר להצגת הגותו מקדיש המחבר פרקים להבנת עיקרי משנתם של ביאליק, ברנר, אריך פרום, ויקטור פראנקל, רוזה לוקסמבורג ולאה גולדברג.
השער השני מורכב ממספר מסות על אתגרי החברה הישראלית שנכתבות מנקודת המבט של היהדות החילונית-הומניסטית שהוצגה בשער הראשון. בין היתר דן המחבר באתגרי השיח ברשתות החברתיות, בכינונה של ברית ישראלית, בשבת במרחב הציבורי ובשאלת הסיכול הממוקד.
בשער השלישי מציג המחבר פרשנויות קצרות לכל הפרשות בספר בראשית, ואגב כך דן בשאלות של צדק חברתי, מגדר, יחס לזרים ועוד.
הספר מסתיים בסיפור ההתבגרות ואובדן האמונה באלוהים של המחבר. סיפור מרגש זה כתוב בסגנון פואמה ומשלב חוויות אישיות משנות נעוריו של המחבר עם הרהורים על אמונה, יחסי דתיים וחילוניים ורצח רבין.
בספר משולבות שיחות עם פרופ' אבי שגיא, שי זרחי, הרב דוב ברקוביץ וד"ר פנינית רוסו-נצר.
פרופ' אבי שגיא כתב במבוא לספר: "ספרו של ליאור טל שדה הוא ספר של דיאלוג המבקש לפתוח את השיחה, לשחררה מקיבעון ולהשהות את הנטייה המונולוגית המבקשת את רגע הניצחון, את האמת השוללת את הזולת. חיינו עמוסים בסתירות, במתחים שבין זהויות וערכים. ניגוד זה עלול להעצים את השסעים והמתחים. אבל תוצאה זו אינה הכרחית. הניגוד והסתירה עשויים להיות ראשיתו של דיאלוג אוהב, המבטא כבוד לזולת, אחריות ודאגה. [...] ספרו של ליאור טל שדה הוא הזמנה לשיחה שבה הגות יהודית רעננה משוחחת עם אתגרי החיים כיום. שיחה פתוחה ומאתגרת זו מציעה שיח זהות מורכב הנחוץ לחברה הישראלית בעת הזאת".
מאמריו

טל מרצה וכותב רבות בנושאי יהדות כתרבות, צדק חברתי, דת ומדינה, דמוקרטיה ועוד. על פי התפיסה שהוא מפתח במאמריו, המאפיין היהודי המרכזי הוא היות היהודים בני עם אחד ולאו דווקא בני דת אחת. על פי תפיסה זו, היהדות איננה רק פרקטיקה של עבודת האל אלא היא תרבותו של העם היהודי. העובדה כי היהדות נוסחה כדת לא מצדיקה את זניחתה על ידי יהודים חילוניים ואת בורותם של בוגרי מערכת החינוך הממלכתית בכל הקשור ליהדותם. תפיסה זו מהווה שילוב בין תפיסותיהם של ביאליק וברנר בנוגע לתרבות היהודית. טל מציע להיפגש עם כתבי היהדות והמסורת מתוך עמדה אקטיבית של "דיאלוג אוהב". לטענתו של טל, בכל מקום בו מתנגשת המסורת היהודית עם ערכי ההומניזם ושוויון ערך האדם יש לבכר את ההומניזם על המסורת.
בנובמבר 2019 פרסם מאמר בכתב העת "דעות" גיליון 91, שעוסק בשאלה מתי מותר ואפילו ראוי לבצע שיימינג. במאמר מציג טל את תפיסת מקורות היהדות בנדון ומציע לבסוף את כלי "ארבע הקושיות" הבוחן האם מדובר במידע אמיתי, מה המניע לפרסום, באיזו מידה השיימינג אפקטיבי והאם תוצאותיו מידתיות. בית המשפט העליון הפנה למאמר זה בפס"ד שעסק בשאלה האם חיבור או שיתוף פוסט שיש בו לשון הרע מהווה כשלעצמו עבירת לשון הרע. בסוף 2020 פרסם מאמר ב'ספר מנחם פינקלשטיין' בשם "סיכול הבא בעבירה" במאמר עסק טל בדילמה המוסרית של אמצעים פסולים למען מטרה טובה באמצעות דיאלוג עם הסוגיה ההלכתית של 'מצווה הבאה בעבירה' ויישם את הדברים על סוגיית הסיכול הממוקד. מאמר זה הוזכר בפס"ד אוריך של בית המשפט העליון במסגרת דעת המיעוט של המשנה לנשיאה מלצר, אשר סבר שלא ניתן לאפשר למשטרה לערוך חיפוש בטלפונים לאחר שזו עשתה זאת תחילה בניגוד לחוק.
במאמר משנת 2023 שפורסם בספר: "#יהודיתדמוקרטית - יוצרים שביל זהב ישראלי" טען טל שדה שהשימוש בעקרון הכרעת הרוב הוא אילוץ של הדמוקרטיה ולא מטרתה. במאמר הוא מניח תשתית להכנסת מרכיבים משיטות דליברטיביות, השתתפותיות והסדריות, אל תוך השיטה הדמוקרטית הישראלית ומדגים כיצד ניתן לפתור חלק מאתגרי החיבור בין יהודית לדמוקרטית בעזרת שיטות אלו. טל שדה הסביר ופיתח את הדברים בפרק "הדמוקרטיה העתידנית: הכירו את הרשות האזרחית" בהסכת "מחברים דמוקרטיה לחיים" של המכון הדמוקרטי.
בשנת 1995 ראה אור ספר שירי התבגרות של טל שדה (תחת השם ליאור טל) בשם "בין השניות" (הוצאת סער).
כתב בשנים 2009–2010 טור שבועי בשם "פרשת שבוע חברתית" באתר nrg מעריב ובו הוא מפרש סוגיות מרכזיות בתורה מנקודת מבט חילונית הומניסטית.
מכותבי הספר: "#יהודיתדמוקרטית - יוצרים שביל זהב ישראלי" (עורכים: אריאל פיקאר, יעל גוראון, ידיעות אחרונות, 2023)
מכותבי: "ספר מנחם פינקלשטיין" (עורכים: שרון אפק, עופר גרוסקופף, שחר ליפשיץ, אלעד שפיגלמן, נבו, 2020).
מכותבי הספר: "כיכר העיר 2 - השבת והחיים" (עורך: אבי שגיא, כרמל ופנים 2017)
מכותבי הספר: "בין הכיפה לכומתה - דת, פוליטיקה וצבא בישראל" (עורך: ראובן גל, מודן 2013).
ממשתתפי הסדרה: "ליבוביץ - אמונה. אדמה. אדם" (במאי: אורי רוזנווקס, ערוץ 8, ישראל 2013).
ממשתתפי הסדרה: "הנשר הגדול - מסע בעקבות הרמב"ם" (במאי: אורי רוזנווקס, ערוץ 1 וכאן, ישראל 2017).
הערות שוליים

↑  בית אבי חי | מקור להשראה: רעיון גדול באריזה קטנה, באתר www.bac.org.il
↑  קולות של רוח, באתר SoundCloud (באנגלית)
↑  אתר קולות ופירוט הצוות
↑  "2013-01-jewish-renaissance-redefining-judaism-secular-yeshivas.pdf". Google Docs. נבדק ב-2017-11-20.
↑  ליאור טל, חצי פרידה ממרצ, באתר nrg‏, 4 בפברואר 2012
↑  ליאור טל, מכתב גלוי לשולמית אלוני, באתר כתב העת כלבי השמירה ואתר מרצ
↑  ראו הערה בשולי מאמר פרי עטו.
↑  Lior Tal (2017-10-29), עשרים שנה לקולות - על שינוי חברתי באמצעות בית מדרש, נבדק ב-2017-11-06
↑  מיכל פעילן, ‏סערת הנטיפים: "רגש לצרכי החרדים", באתר ‏מאקו‏, 15 באוקטובר 2017
↑  רשות הטבע והגנים, באתר www.facebook.com
↑  צוות בית יוצר ישראלי באתר עמותת פנימה
↑  פירוט עמיתי בית יוצר ישראלי באתר עמותת פנימה
↑  #יהודיתדמוקרטית: יוצרים שביל זהב ישראלי : קובץ מאמרים, Yediʻot aḥaronot, 2023, מסת"ב 978-965-201-659-1. (בiw)
↑  משנה, מסכת חגיגה, פרק ב משנה א
↑  ליאור טל שדה, מה למעלה מה למטה, כרמל, 2022, עמ' 21-23
↑  ליאור טל שדה, מבוא, מה למעלה מה למטה, כרמל, 2022
↑  ליאור טל, דיאלוג אוהב עם ישראל סבא, באתר כתב העת דעות, ‏06.2013
↑  דעות 91, באתר נאמני תורה ועבודה
↑  פס"ד רע"א 19/1239, פס"ד שאול נגד ניידלי והיועץ המשפטי לממשלה, באתר בית המשפט העליון, ‏20.11.2019
↑  בית המשפט העליון, יונתן אוריך ואחרים נגד מדינת ישראל, באתר נבו ואחרים, ‏26.01.2021
1 2  אריאל פיקאר ויעל גוראון (עורכים), מהכרעת הרוב לשותפות: עקרונות לשת"פ צודק במדינה יהודית ודמוקרטית, #יהודיתודמוקרטית - יוצרים שביל זהב ישראלי, ידיעות אחרונות, 2023, עמ' 130-157
↑  מחברים דמוקרטיה לחיים, באתר Spotify
↑  ליאור טל, בין השניות, תל אביב: סער, 1995
| --- | --- |
בקרת זהויות :  NLI: 987007404514605171  LCCN: nr96015348  VIAF: 74156674895733580972   WorldCat (עם VIAF): 74156674895733580972
גורי שנקה

| --- | --- |

 לידה:  14 בדצמבר 1961 (בת 63) מזרח נורבגיה, נורווגיה 
 שם לידה:  Guri Annika Schanke 
 מוקד פעילות:  נורווגיה 
 תקופת הפעילות:  מ-1980 
 סוגה:  מוזיקת פופ 
 שפה מועדפת:  נורווגית 
 בן או בת זוג:  אויבינד בלונק (31 בדצמבר 1991–2008) 
 gurischanke.no
 פרופיל ב-IMDb
 
גורי שנקה (בנורווגית: Guri Schanke; נולדה ב-1961) היא זמרת ושחקנית נורווגית.
קריירה

שנקה ביצעה את הופעת הבכורה שלה כשחקנית בתיאטרון באוסלו, היא השתתפה במספר מחזות זמר וביניהם "אנני אוקלי אשת לפידות" ו"עלובי החיים". בשנות התשעים החלה להופיע באופרת הסבון "Hotel Cæsar".
היא עסקה רבות בהפקות דיבוב בשפה הנורווגית, בין תפקידיה נמנים פוקהונטס בסרט "פוקהונטס", פרדיטה בסרט "על כלבים וגנבים" של דיסני, דוכסית ב"חתולים בצמרת" ו"ברבי" ב"צעצוע של סיפור 2".
היא לקחה חלק בעונה הראשונה (נו') של התוכנית רוקדים עם כוכבים הנורווגית (נו') והגיעה עד למקום השני.
ב-2007 זכתה בתחרות מלודי גרנד פרי עם השיר "Ven a bailar conmigo", בעקבות זאת ייצגה את נורווגיה באירוויזיון 2007 בהלסינקי.
חיים אישיים

היא הייתה נשואה לקומיקאי איווינד בלאנק.
אריק מקורמק

| --- | --- |

מקורמק בפסטיבל הסרטים טרייבקה 2012
 לידה:  18 באפריל 1963 (בן 61) קנדה טורונטו, אונטריו, קנדה
 שם במה:  אריק מקורמק
 סוגה מועדפת:  קומדיה
 מדינה:  ארצות הברית, קנדה 
 תקופת הפעילות:  מ-1986
 מקום לימודים:  אוניברסיטת ריירסון  Sir John A. Macdonald Collegiate Institute 
 פרסים והוקרה:  פרס Vanguard (2003)  שדרת הכוכבים של קנדה (2010)  פרס אמי לשחקן הטוב ביותר בסדרה קומית (2001)  כוכב בשדרת הכוכבים בהוליווד  פרס אמי 
 ericmccormack.com
 פרופיל ב-IMDb
 
אריק ג'יימס מקורמק (באנגלית: Eric James McCormack; נולד ב-18 באפריל 1963) הוא שחקן, מוזיקאי, תסריטאי ומפיק קנדי-אמריקאי.
מקורמק נולד בטורונטו והחל את קריירת המשחק שלו בהצגות בית הספר התיכון Stephen Leacock Collegiate. הוא עזב את אוניברסיטת ריירסון ב-1985 לטובת משרה בפסטיבל שייקספיר בסטרטפורד, אונטריו, קנדה, שם השתתף במשך חמש שנים במספר רב של הפקות תיאטרון.
בשנות ה-90 הוא גר בלוס אנג'לס, וגילם מספר תפקידים זוטרים. הופעתו הראשונה בקולנוע הייתה בשנת 1992, בסרט המדע הבדיוני "The Lost World". מקורמק הופיע בסדרות טלוויזיה רבות, לרבות Top Cops, Street Justice, Lonesome Dove: The Series, Townies, ואלי מקביל. מאוחר יותר מקורמק זכה להכרה עולמית כאשר גילם את דמותו של ויל טרומן בסיטקום האמריקאי "ויל וגרייס", שהוקרן לראשונה בספטמבר 1998. הופעתו זיכתה אותו בפרס אמי עבור שחקן מצטיין בסדרה קומית בשנת 2001.
מלבד הופעות בטלוויזיה, הופעת הבכורה של מקורמק בברודוויי הייתה בשנת 2001 בהפקה של "איש המוזיקה". לאחר מכן, בשנת 2005, כיכב בסרט הקולנוע "The Sisters". לאחר סיומה של הסדרה "ויל וגרייס" בשנת 2006, מקורמק כיכב בתפקיד ראשי בהפקה של המחזה Some Girl(s) שעלה בניו יורק.
הוא כיכב בטלוויזיה במיני סדרה The Andromeda Strain בשנת 2008, וחזר לטלוויזיה ב-2009, בדרמה של רשת TNT בשם Trust Me, שנמשכה עונה אחת בלבד. עוד באותה השנה הוא השתתף בסרט המדע הבדיוני Alien Trespass. כן כיכב במשך שלוש עונותיה בדרמת הפשע Perception של TNT בתפקיד הנוירולוג ד"ר דניאל פירס (2012–2015), וכן מדבב את לאקי בסדרה "כלבי מכלאה" של ערוץ The Hub. החל משנת 2016 שיחק בתפקיד ראשי בסדרה הנוסעים בזמן.